b'\n_START_ARTICLE_\nIvo Baoti\xc4\x87\n_START_PARAGRAPH_\nIvo Baoti\xc4\x87 (Be\xc4\x8d, Austrija, 28. listopada 1977.), hrvatski teolog.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en i odrastao u Be\xc4\x8du, u obitelji porijeklom iz Bosne i Hercegovine. 2003. godine zavr\xc5\xa1ava studij teologije. Magistarski rad pi\xc5\xa1e iz fundamentalne teologije na temu "Fundamentalnoteolo\xc5\xa1ki osvrt na ljubav Bo\xc5\xbeju polaze\xc4\x87i od Iv 3, 16 "Bog je tako ljubio svijet te je dao svoga sina jedinoro\xc4\x91enca, da ni jedan, koji u njega vjeruje, ne propadne, nego da ima \xc5\xbeivot vje\xc4\x8dni." Od lipnja 2013 radi u uredu knji\xc5\xbeni\xc4\x8darskog djela Be\xc4\x8dke nadbiskupije. Suradnik je Hrvatske katoli\xc4\x8dke misije u Be\xc4\x8du. U svojim knjigama bavi se pitanjem patnje i teologijom stradanja koje promatra i tuma\xc4\x8di u svjetlu Evan\xc4\x91elja. Osnutkom mjesnoga bratstva Franjeva\xc4\x8dkoga svjetovnoga reda u Hrvatskoj katoli\xc4\x8dkoj misiji u Be\xc4\x8du u prosincu 2005. godine pristupa toj zajednici, a godinu poslije, u prosincu 2006. godine, pola\xc5\xbee i do\xc5\xbeivotne zavjete u toj zajednici, te preuzima slu\xc5\xbebu doministra mjesnoga bratstva Franjeva\xc4\x8dkog svjetovnog reda, a na toj slu\xc5\xbebi ostaje do studenog 2013. godine, te uvelike doprinosi izgradnji bratstva, a i u misiji vr\xc5\xa1i mnoge slu\xc5\xbebe i zada\xc4\x87e.'